
Aj^imi  motuum  efFectus  in  corpus  argumen- 
to  sane  summi  momenti,  et  paulo  difficiliori 
indagatu  existunt  :  magni  momenti,  quip- 
pe  ex  quo  scientia  medendi,  magna  sal- 
tem  ex  parte,  nititur ;  difficillimo,  quia  quEes- 
tio  de  mentis  natura  adhuc  elusit,  et  for- 
tasse  in  perpetuum  eludet  acerrima  philo- 
sophorum  ingenia.  ^  Quae"  aut  quahs  mens 
sit  fere  penitus  ignoramus.  Quasdam  cer- 
tas  actiones  conspicimus  excitatas  in  cor- 
pore,  per  ahquid  quod  mentem  appellamus; 

nihil  autem  fere  ultra  intelligimus.  Antiqui 
philosophi  summa  opera  hanc  rem  perscrutati 
sunt,  et  ingeniose,  erudite,  et  subtiliter  ex- 
coluerunt ;  haec  omnia,  tamen,  jamdiu  ut  in- 
epta  obsoleverunt :  qui  nisi  fines  constitutos 
naturae  transilire  conati  essent ;  et  si  intra 
idoneos  hmites  istam  disciplinam  rationalem 
coercuissent,  humani  generis  utihtati  certc 
magis  consuluissent. 

Nolo  de  variis  rationibus  loqui  qu£e  scriptis 
mandat^  sunt  de  mente  et  ejus  sede,  quia 
tales  qu£estiones  non  erunt  utiles  ad  huju» 
dissertationis  argumentum  expediendum.  Qui- 
busdam  placeret,  sed  nihil  prodesset  illud  fa- 
cere. 

Consihum  est  nobis,  primo,  varios  animi 
affectus  paucis  describere. 

Dein  quantum  valeant  ad  morbos  gignen- 
dos,  augendos,  aut  mutandos  exponere;  his 
ordine  memorandis  ex  Nosologia  Cullen. 


IN  MORBIS. 

CAP.  I. 

DE  ANIMI  AFFECTIBUS. 

Animi  alFectus  duplicis  sunt  generis,  nem 
pe,  qui  excitant  et  qui  sedant  corpus  *  ;  inci- 
piendum  ex  iis  qui  excitant. 

Gaudium  modicum  cordis  et  arteriarum 
motum  intendit,  et  calorem  et  sudorem  per 
totum  corpus  elicit.  Si  ultra  modum  augea- 
tur,  facit  ut  lachrymae  profundantur,  et  to- 
tum  corpus  exagitetur  cum  magna  liilari- 
tate :  et  diuturnum,  ut  fastidium  cibi,  vomi- 


*  Haller.  Elementa  Physiologiae. 

"  Love,  hope,  and  joy,  fair  pleasure's  smiling  trab, 
"  Hate,  fear,  and  grief,  the  family  of  pain." 

Pope's  Essay  on  Man. 

tus,  febris,  defectio  animEe,  mania,  imo  etiam 
mors  ipsa,  accederent*.  Quanquam  subitum 
et  vehemens  hos  graves  effectus  edit,  ubi 
corporis  vires  resolvuntur ;  si  tamen  caute  ad- 
hibeatur,  in  adversa  valetudine  maxime  ju- 
vare  potest :  ut  in  mollitie  ossium  infantum, 
propria  titillatio  lenis  quse  animum  jucunde 
ciet,  et  arterias  concitat,  admodum  prodest  1[. 

In  vulneribus  pr£ecipue  pectoris,  in  poda- 
gra,  rheumatismo,  ulceribus,  et  casteris,  gau- 
dium  est  summi  commodi.  In  primo  ex  his, 
efficiendo  ut  pus,  sanguis,  &c.  e  parte  affecta 
profundaTur  J ;  in  podagra  et  rheumatismo, 
fortasse  a  malis  urgentibus  animi  studium  ab- 
strahendo  ;  in  ulceribus,  sanguinis  circuitu  et 
vitas  viribus  augendis. 

Antiqui  medici,  quantum  gaudium  in  mor- 
bis  auxihatur,  haud  ignorabant.    Galen  di- 


*  Nichols.  t  Russel  on  Scrofula.  Tissot  des  Passions. 
X  Ambroise  Pare. 

xit,  £egros  celerius  sanatos  esse  jocis,  quam 
medicamentis.  Hippocrates  etiam  opinatur, 
gaudium  multum  valere  in  omni  genere  ad- 
YGTSX  valetudinis.  Gaudium  mortem  ipsam 
distulit,  homine  antea  jamjam  emorituro.  Vol- 
taire  hujus  unicum  exemplum  memoravit  iii 
ejus  opere  j  et  etiam  Tissot  des  Passions ;  qu£e 
vide. 

Amor. — Hic  afFectus  quodammodo  gaudi- 
um  refert;  animi  et  corporis  vires  intendit; 
facit  ut  cutis  caleat  et  rubeat ;  sanguinis  cir- 
cuitum  excitat,  et  arteriarum  pulsum  intendit. 
Si  vero  vehementior  sit,  hasc  omnia  augen- 
tur ;  febris,  palpitatio,  ardor,  morbus  comitia- 
hs,  hysteria,  febris  hectica,  mania,  et  ipsa 
miserabihs  melanchoha  superveniunt*.  Si 
non  diu  permaneat,  neque  tam  urgeat  ut  hos 
morbos  excitet,  non  solum  corpus  magnopere 
adjuvat,  musculos  roborando  et  ciendo,  et 
ut  fatigatio,  fames,  et  sitis  faciUime  sustine- 


*  Haller.  Elementa  Physiologiaj. 

antur  efficiendo,  sed  etiam  febies  intermitten- 
tes  sanavit. 

Cupido  rei  alicujus,  si  praesertim  spes 
ielicis  eventus  accederet,  idem  fere  quod 
amor  praestat,  nimirum  arteriarum  motum  in- 
citat,  et  halitum  per  cutem  expedit;  poda- 
gram,  resolutionem  nervorum,  et  castera  levat ; 
et  corpus  ad  actiones  vehementes,  imo  multo 
majores  quam  quas  sustinere  posse  videatur, 
impellit,  et  etiam  mortem  distulit. 

Si  nulla  eventus  boni  spes  sit,  distentio 
nervorum,  cordis  et  arteriarum  aneurismi, 
aliique  morbi  accedunt 

Ira. — A  scriptoribus  omnibus,  ira  animi 
niotus  periculissimus  esse  comperta  fuit;  si- 
mul  animi  et  corporis  vires  omnes  admodum 
•intendit ;  et  gravior  an  levior  sit,  plus  minus- 
ve  periculi  semper  habet.    E  caeteris  omnibus 


*  Haller.  Eleraenta  Physiologite. 

discrepat ;  fortis  et  durus  fit  pulsus ;  vultus  et 
oculi  rubent,  (quasi  flammam  jacularentur) ; 
perturbatur  animus ;  tremunt  et  intenduntur 
musculi  corporis,  quae  generis  nervosi  turbas 
graviores  indicant.  Quee  si  non  inveniuntur, 
facies  pallet,  scilicet,  cor  sanguinem  vi  solita 
non  emittit ;  vox  debilior ;  oculi  in  orbitis  sub- 
sidunt ;  musculi  faciei  intenduntur ;  urgent 
anxietas  circa  prEecordia,  et  magna  debilitas, 
quas  mors  ipsa  ssepe  excipit.  Non  sokim  in  hoc 
gradu,  sed  etiam  ubi  omnes  animi  et  corporis 
vires  excitantur,  vitse  flamma  gravis  videtur ; 
id  quod  imbecillitas  comitans  testatur.  In 
hoc  saepe  vomitus,  profusio  alvi,  vox  debihs 
aut  nulla,  ecchymosis,  profluvium  sanguinis, 
distentio  cordis,  inflammatio,  sanguinis  e  nari- 
bus  cursus,  cicatrices  ruptse,  resolutio  nervo- 
rum,  morbus  comitiahs,  apoplexia,  et  non  raro 
mors  ipsa  accedunt. 

Haller,  ahquando  iram  vehementiorem  uti- 
lem  esse,  in  podagra,  resokitionc  nervorum, 
ariimi  Eegritudine,  rheumatismo,  et  etiam  ad 

vitam  aliquandiu  producendam,  notat.  Sed 
tales  efFectus  rarissime  enascuntur,  nec  auc- 
toritas  satis  iram  incitatam  hsec  levare  edo- 
cuit,  quoniam  efFectus  salutares  summo  cum 
periculo  petemus. 

Ira  potissimum  in  liumoribus  e  sanguine  se- 
cretis  agit.  Lac  ineptum  ad  infantis  nutri- 
mentum  facit,  menstrua  impedit,  et  etiam 
sputum  auget. 

Spes. — Animi  motus  nullus  fere  ^gro  Eeque 
atque  spes  opitulatur  si  caute  adhibeatur  :  de 
morbi  eventu  ultimo  fiducia  Eegrum  erigit; 
et  quanquam  medicus  morbum  infaustum 
habeat,  in  omni  adversa  valetudine  utilissima 
est.  Hinc  empirici  interdum  adeo  bene  morbis 
medentur,  et  ad  salutem  eos  reducunt,  quo- 
rum  morbi  medicorum  conatibus  non  cesse- 
runt,  scilicet  quia  asgrorum  animos  spe  ac- 
cendunt :  hinc  iidem  multos  gravibus  et 
periculosis  morbis  impHcitos  ad  salutem  re- 
duxerunt,  de  quibus  medici  desperaverant ; 

etsi  medicamentis  nulla  virtute  praeditis  usi 
sunt,  postquam  medici  omnia  remedia  quas 
spem  afFerre  solent  frustra  adhibuerant. 

Spes  sanguinis  circuitum,  musculorum  vim,* 
cibi  cupiditatem  et  concoctionem  expedit. 

Nunc  de  animi  motibus  vires  vitae  oppri- 
mentibus  paucis  loquemur. 

Timor. — Quantumcunque,  discriminis  alii 
animi  motus  inferant,  multo  tamen  periculo- 
sior  est  timor  ;  in  levissima  adversa  valetu- 
dine  et  periculosissimo  morbo  timoris  vis 
aeque  manifesta  est.  Etiam  ubi  nullus  mor- 
bus  adest,  corpus  aptissimum  ad  aegrotatio- 
nem  facit;  id  quod  in  contagione  videtur:  ori- 
tur  ex  metu,  quod  in  valetudinario  Eegrotos 
insanabiles  videamus,  qui  inde  remoti  semper 
levantur,  et  aliquando  convalescunt ;  hinc 
etiam  tot  homines  in  iis  locis  moriuntur,quibus 
alias  lenissimus  morbus  fuisset.  In  utendis 
instrumentis  chirurgicis  multa  ex  metu  mala 

oriuntur  :  ubi  his  utendum  est,  chirurgus- 
caveat  ne  aegrum  hoc  antea  dicto  metu  per- 
cutiat;  hinc  enim  saspe  fehx  exitus  pendet. 
Si  tandem  instrumenta  adhibenda  sunt,  ne 
segri  oculis  pateant  chirurgum  celare  quam 
maxime  oportet;  quia  haud  raro  dehquium 
animas,  ni  fallor,  aut  mors  ipsa,  inde  oriuntur. 
Tissot  dicit,  se  plerumque  testatum  esse  mor- 
tem,  arteriis  dure  exiliterque  micantibus,  coii- 
sequi  operatmicm :  et  opinor  istam  notam 
infaustam  esse  fere  in  omnibus  hujusmodi  ex- 
emphs. 

Metus  plerumque  vim  cordis  arteriarumque 
imminuit :  pulsus  fit  parvus,  durus,  et  abnor- 
mis,  ac  interdum  sanguis  ab  vasis  hiantibus 
fluere  cessat ;  vultus  pallescit ;  muscuH  riges- 
cunt ;  comjB  se  erigunt  inhorrescuntque  pili ; 
ocuh  huc  illuc  inertes  volvuntur  ;  breviter  et 
frequente  suspirio  £eger  spirat ;  sensus  angustije 
prascordia  premit ;  perculsus  terrore  homo  tre- 
mit;  in  ahis  sphinctres  resolvuntur,  in  ahis  con- 
trahuntur  ;  sudores  manant  frigidi ;  homo  di- 

lirat;  apoplexia  accedit ;  caligo,  morbus  comi- 
tialis,  hysteria,  palpitatio,  tabes,  et  quidem 
mors  in  nonnullis  consequuntur. 

Ubi  haec  non  inveniuntur,  secernenda  max- 
ime  afficiuntur.  Lac,  ut  ex  ira,  ineptum  fit 
infanti  nutriendo;  menses  reprimuntur;  ex- 
halatio  e  cute  fere  diminuitur ;  si  augeatur, 
frigida,  glutinosa,  et  copiosa  est  ;  simul 
concoctio  ciborum  depravatur;  fastidium  cibi 
et  alia  dyspepsice  symptomata  urgent ;  am- 
phficantur  venie  hcemorrhoidales  ;  scirrhi  lenti 
incitantur  ;  hernia  strangulatur ;  metastases 
efflorescentiarum  fiunt;  et  sanguinis  profusio 
ab  utero,  abortus,  et  castera,  inter  metus 
eventus  recensentur. 

Sanguinis  profusio  e  naribus  timore  coerce- 
tur ;  tamen  medicus  eo  caute  uti  debet,  quia 
si  effectus  felix  non  consequatur,  medi- 
cus  ludibrio  fiet,  et,  quod  pejus  est,  alii  peri- 
culosissimi  morbi  gignuntur,  etsi  habemus  ex- 
empla  ubi  metus  cum  fructu  a  medico  raagni 

nominis,  vidilicet  Boerhaave,  adhibebatur  : 
neque  tamen  eo  minus  nocet ;  et  bonus  exi- 
tus  ad  fortunam  magis  quam  experientiam 
sanam  referri  potest. 

Moeror  magna  ex  parte  metui  similis 
est ;  cordis  et  arteriarum  vim  minuit ;  halitum 
prEecipue  e  cute  naturalem  reprimit,  et  etiam 
lac  et  sanguinis  profusionem  ab  utero;  si  gra- 
vior,  pallorem  vultus,  hj^dropem,  scirrhos^  icte- 
rum*  et  animi  et  corporis  debihtatem  exci- 
tat.  Etsi  diuturnus,  fastidium  cibi,  vigiham, 
languorem  animorum  omnes  voluptates  et 
hilaritatem  recusantem,  melancholiam,  imbe- 
cilHtatem,  typhum,  strangulationem,  abor- 
tum,  caliginem,  gangraenam,  etmortem  gignit. 

Ab  antiquis  chirurgis,  moeror  nocentissi- 
mus  in  omnibus  vulneribus  prsecipue  capitis 
et  pectoris  esse  observatur.  Andre  de  la  Croix, 
animo  aegri  attentionem  dedit  acerrimam  in 


*  Saoctorius.  Culleiit 

iis  injuriis ;  et  celeberrimus  Le  Dran  *  iclera 
sentit.  Moeroris  vis  ad  sputi  profusionem  et 
argenti  vivi  actionem  reprimendas  bene  no- 
tata  est ;  alius  moeroris  elFectus  non  profecto 
utilis  medico,  sed  tamen  memoratu  dignus 
est,  quod  crines  eodem  canescunt.  Medicus 
scit  morbos  fieri  graviores  quando  aegri  suum 
periculum  cognoscant,  aut  cum  de  eventu 
mali  certiores  fiunt. 

Misericordia  et  Pudor. — Hi  affectus  nota- 
bantur  a  Doctore  Falconer  moerori  similes  esse; 
illa  solum  a  mcerore  differt,  quod  aliquid  be- 
nevolentiaj  amorisque  habeat,  et  laclirymas 
citius  excitet.  Hic  tamen  multo  magis 
valet  •  ad  extrema  vasa  sanguinem  evocat, 
prsecipue  in  facie,  Haller  putat  id  referri 
posse  ad  ejus  venas  constrictas,  quia  aliquse 
ex  venis  ruptas  fuisse  dict^e  sunt.  Erubesr 
centia  verecundia  nata,  non  mente  conscia 
culp£e,  aut  metu  accedente  orta,  videtur  nihil 


*  Observation  de  Chirurg.  tom.  i. 

valere  aut  ad  ciendos  aut  ad  sanandos  mor- 
bos,  quanquam  aliqui  eam  aptissimam  ad 
excitandam  inflammationem  putaverunt;  sed 
adhuc  exempla  desunt,  quse  hoc  plane  doce- 
rent. 

Fastidium  et  Amrsatio. — Quasdam  visu  gus- 
tuve  percepta  interdmn  graves  elFectus  e- 
dunt ;  quales  sunt  dolor  circa  ventriculum, 
vomitus,  profusio  alvi,  defectio  anim^e,  mors ; 
quae  omnia  plus  minusve  urgebant,  pro  generis 
nervosi  mobiHtate  et  irritabihtate;  etiam  prout 
res  ipsae  sensibus,  plus  minusve  graves  sunt.  Hi 
animi  motus  utilissimi  sunt,  ad  ahquos  mor- 
bos  levandos,  sciUcet,  qui  a  morbo  asgri  stu- 
dium  subtrahunt ;  tamen  maxima  prudentia 
necessaria  est  in  his  utendis  ne  morbos  potius 
intenderent  quam  levarent. 

Inmdia  et  Zelotypia. — Effectus  invidias  pau- 
lum  dissimiles  irse  et  moeroris  Sunt,  ex  quibus 
profecto  constituitur  :  fertur  tamen  augere 
fellis  secretionem  :  altera  ex  timore  et  ira  oon- 

ficitur ;  et  efFectus  ejus  variabunt,  prout  ma- 
gis  invaleant  timor  aut  ira.  Vis  qua  zeloty- 
pia  gaudet  spasmo  fistulas  fellis  constringendi; 
et  fel  sanguine  miscendi  notatu  digna  est. 

Ex  iis  quce  de  animi  vi  scripsimus  in  mor- 
bis,  evidentissimum  est  quantum  periculi  ejus 
motus  mitissimi  habent :  si  periculum  tan- 
tum  est,  quo  studio  opus  sit  adhibere  ali- 
quem  eorum  in  adversa  valetudine  facile  con- 
stat ;  medico  nihil  fere  tantum  difficultatis 
aut  utihtatis  praebet :  htec  notitia  adeptu  dif- 
ficilHma  est,  quia  ex  prasceptoribus  aut  hbris, 
quomodo  agere  debeat,  non  doceri  potest :  ipsi 
se  docendum  est;  ex  observatione  diligentissi- 
ma  jEgro  assidens  inteUiget  quod  verba  de-. 
scribere  nequeunt  :  hoc  ei  utiHssimum  erit, 
quia  sic  idonea  arte  et  studio  multo  magis 
quam  omnibus  aHis  remediis  valere  potest : 
et  his  rite  admotis,  potissimum  ab  empirico 
differt,  qui  iisdem  remediis  in  omni  adversas 
valetudinis  genere  utitur. 

CAP.  ir. 

Venio  nunc  ad  secundam  partem  propositi; 
et  eam,  quam  brevissime  et  luculentissime 
potero  tractare,  conabor.  Ad  huuc  finem, 
sequar  Nosologiam  Cullen,  solum  iis  morbis 
qui  aut  levantur  aut  augentur  motibus  animi 
notatis. 

PyrexicB. — Animi  motuum  inadversavaletu- 
dine  incommoda  et  utilitates  in  hac  classe  bene 
illustrantur,  non  solum  morbis  ejusdem  inci- 
tandis,  sed  etiam  sanandis.  Si  exemplum  dare 
yellem,  proferrem  metum,autaliquos  vehemen- 
tes  animi  motus,  qui  sanaverunt  febres,  quae 
omnibus  medicamentis  restiterant.  Rationem 
dare  qua  hi  corpus  impellunt;  an,  motu  vehe- 
menti  quo  idem  convellunt,  mutant  habitum 

ejus  a  quibusdam  actionibus  comparatum,  aut, 
quod  verisimilius  est,  animi  attentionem  ad 
praesentem  necessitatem  attrahunt,  inutile  fo- 
ret  et  inane.  Rem  ipsam  novimus,  qua  uten- 
dum  est  ad  febricitantis  utilitatem. 

Febres  Intermittentes. — De  febribus  inter-» 
mittentibus  omnes  fere  scriptores,  animi  vim 
in  hoc  morbo  levando,  casteris  remediis  parum 
valentibus,  notaverunt.    Aliqui  e  medicis  an- 
tiquis,  ope  anirai  motuum  in  morbis  me- 
dendis,  imperite  ad  medicamenta  faustas  cura- 
tiones  potius  retulerunt,  quas  nunc  nullius 
virtutis  esse  novimus  in  febribus  sanandis, 
nisi  metum,  fastidium,  &c.  excitando.  Qua- 
lia  sunt  aranece  ingurgitatas  viv^e,  ellychnia 
adusta,  lacertus  ex  collo  dependens,  &c.  ad- 
hibita,  quasi  ificantamento  prodessent ;  cujus 
rei  actio  in  animum  morbum  sanasset,  etiamsi 
remedia  jam  dicta  defuissent  :  imo  etiam 
nunc  temporis  ista  superstitio  et  creduhtas 
mire  invaluerunt,  etiam  apud  homines  culti, 
ut  videtur,  ingenii,  quod  eos  expuUsse  debu- 

isset.  Sanationes  factas  his  remediis  narrare 
inutile  sit.  Quicunque  in  libris  medicorum 
versatur,  inveniet  multa  hujus  rei  testimonia  : 
quomodo  hse  sanationes  factse  essent,  expli- 
citu  difficile  est ;  an  spem  salutis  dando,  quEc 
animos  erigit,  et  vi  et  firmitate  corpus  imper- 
titur,  quod  ita  fit  aptissimum  debilitati  ever- 
tendffi,  ad  quam  jure  accessionem  recidivam 
referamus  ;  an  animi  attentionem  abstrahen- 
do,  aut  incitantium  exterorum  actionem  im- 
pediendo,  Utraque  opinio  invaluit,  sed  sub 
judice  lis  est*. 

Celsusf  necesse  esse  dicit,  animi  motus  qui 
sanaverunt  post  sanationem  perfectam  aliquan- 
diu  adhibere ;  quoniam  consuetudinis  vis  tahs 
est,  ut  post  longum  intervallum,  et  morbo 
jam  sanato,  remedia  citius  semota  reditui  mor- 
bi  favere  solent.  Fortasse  generis  nervosi 
resokitio,  qu£e  accessionem  subito  quiescen- 
tem  sequitur,  a^^gtum  ad  ejusdem  reditumpro- 


Falconer  on  tbc  Passioiis.       f  Liber  iii.  cup.  xvi. 

eliviorem  faciet.  Hoc  neces.sitatem  adhiben- 
di  corticem  Peruvianum  in  febribus  intermit- 
tentibus  docet,  maxima  spe  boni  exitus,  qua 
corpus  et  mentem  firmabit. 

Typhus. — Vis,  quam  metus  habet  corpus 
contagioni  opportunius  reddendi,  notata  fuit. 
Creditur  nocere  corpori,  imbeciUius  etirritabi- 
lius  efficiendo,  adeo  ut  aptius  contagioni  ac- 
cipiendee  fiat. 

In  typho,  uti  in  ahis  morbis  quos  animi 
motus  urgent  aut  excitant,  idem  etiam  ali- 
qua  ex  parte  praesidio  existit.  Anxietas  et 
imbecillitas  mentis  et  corporis,  hujus  morbi 
propriae,  levantur  animum  concitando  et  ex- 
hilarando ;  id  quod  non  soUmi  mentem  ab 
asrumnis  contemplandis  abstrahet,  sed  etiam 
proficiet  incitando  actiones  salutares  in  cor- 
pore,  et  faciendo  ut  vi  jacente  erecta  metus 
instans  prsecaveatur.  Cullen  et  Boerhaave, 
his  probe  cognitis,  asgros  elevari  pra^ceperunt 
spe  salutis  redituras,  et  morbi  haud  vitte  gra- 

vis,  mente  levibus  negotiis  excitata,  quaque 
causa  timoris  sublata,  scilicet,  funeribus*  ne- 
cessariorumf,  celatis,  et  qujE  his  similia  sunt. 
In  hac  febre,  ut  in  febribus  intermittentibus, 
remedia  adhibita  sunt  ad  prascavendura  et 
sanandum  morbum,  quee  nullas  virtutes  ha- 
bent,  et  quas,  non  nisi  fiducia  qua  febrientes 
iis  nituntur,  juvant. 

Incol^e  terrarum,  quibus  morbi  grassantur 
pestilentes,  auxiliis  multis  ad  mala  prffivertenda 
utuntur,  vel  amuktis  vel  remediis  internis ;  et 
concedere  oportet  febricitantibus  quicquid 
vehnt  auxihi  ad  morbum  prEevertendum,  sive 
incantamentum,  sive  medicamentum,  dum- 
modo  haud  nociturum  sit,  et  ipsi  fiducia 
ejus  virium  erigantur 

Typhus  Mitior. — Febris  lenta,  nervosa,  et 

*  Boileau  "  Pour  honorer  les  morts  font  mourir  les  vi- 
"  vans." 

•f  Cullen's  First  Lines.    Huxham,  on  Fevers. 
+  Cullens  First  Lines. 

typhus  mitior  Culleni,  bono  exemplo  existit 
vis  animi  in  moibis  sanandis  ;  imo,  hasc  adeo 
manifesta  est,  ut  antiqui  longe  nobis  praesti- 
teriut  in  liac  re :  inspectis  eorum  scriptis, 
plenissimam  rationem  inveniemus  auxiliorum 
quorum  spe  mentem  quietam  servarunt, 

AretiEus  fuse  de  hoc  scripsit,  et  prascepit 
cubiculum,  stragula,  lectum,  aera,  summo 
studio  idonea  esse  servanda.  Jubet  etiam  fe- 
bricitantem  ruri  esse,  ut  prata,  flumina,  rivi, 
et  florum  odores  animos  reficiant,  vires  fir- 
marent,  et  cibi  et  potionis  cupiditatem  con- 
ciHarent.  Si  hoc  non  Hcet,  monet  cubiculum 
floribus  spargi ;  adeo  ut  ruris  jucunditas  et 
verna  tempestas  quodammodo  simulentur; 
quinetiam  ramos  plantarum  odores  dulces 
halantium  in  cubiculo  agitari  jubet,  ut  per- 
flatu  leni  et  grato  febriens  reficiatur.  CasHus 
AureHanuSjScriptor  parumcomptus,  eadem  fere 
sed  multo  fusius  memoravit,  et  jussit;  sciHcet, 
cubiculum  non  frequentia  hominum  implen- 
dum,  quippe  quas  aegrum  turbat,  et  aera  cale- 

facitetcormmpit;  idem  etiam  perflatum  fenes- 
tris  apertis  accipere  debere :  cjEtera  Aretaso 
convenit;  stragulorum  institutionem  prseter- 
mittit;  notat  lectum  molliorem  et  duriorem 
nocere  ;  illum  hebetando,  hunc  fatigando 
corpus  et  animum.  Ex  his  et  vini  Hbero  usu, 
antiqui  eorum  sanandi  spem  instruebant;  quas 
curatio  non  multum  inde  mutata  est,  Areta3us 
indicia  profert,  quibus  cognoscere  vinum  jam 
agere  coepisse  possumus ;  et  Aurelianus  agen- 
di  rationem  dedit.  AHi  scriptores  auctoritate 
AretEei  freti  opium  frequentissime  et  libentis- 
sime  adhiberi  suadent ;  quod  utile  est :  sed 
minus  quam  ut  vini  vice  fungatur.  .  Neque 
opium,  neque  ex  eo  pr^eparata  gaudent  mag- 
na  vi  putr6dini  obstandi,  aut  ulla  potestate 
corporis  humores  mutandi ;  et  si  tales  dotcs 
haberet,  quantitas  assumpta  nimis  tenuis  est, 
ut  heec  praestaret. 

Finis  cui  hcEC  adhibentur,  est  cegrum  con- 
tra  animi  debihtatem  sustinere,  qua3  semper 
typlium  mitiorem  comitatur  ;  quae  adeo  mani-. 


IN  MORBIS.  23 

festa  est,  ut  scriptores  de  typho  iiullas  de  hac  re 
leges  protulerunt :  sed  ii  qui  subtiHssimam  de- 
scriptionem  de  ejus  ortu  atque  progressu  de- 
derunt,  quanquam  animi  oppressionem  no- 
tabant,  tamen  non  meminerunt  quomodo 
hsec  levetur.  Nunc  ad  dissertationem  ingenio- 
sissimam  Doctoris  Huxham  specto,  qui  sig- 
norum,  ordine  quo  oriuntur,  accuratissimam 
descriptionem  fecit.  Buchan  unicus,  ni  fallor, 
animi  resolutionem  et  remedia  qu£E  desiderat, 
paulo  fusius  memoravit  *. 

Phrenitis. — Omnes  scriptores  medici,  ve- 
teres  et  recentiores,  de  noxis  excitantibus  et 
curatione  hujus  morbi  satis  lucide  disputa- 
runt ;  neque  animi  statum  praeterierunt,  sed 
multa  auxiHa  protulerunt  quaj  eundem  turba- 
tum  sedarent.  Quies  omnibus  modis  est 
paranda  :  lux,  soni,  et  quiecunque  sensus  irri- 
tent,  quantum  fieri  potest,  toHenda:  oportet 


*  Vide  Domestic  Medicine,  et  Medical  Reports,  vol.  i. 
p.  17-  et  sequen. 


24 


m  ANIMI  AUXILIO 


interessent  subinde  amici  et  necessarii,  qui 
blando  sermone  segroti  pectora  mulcerent, 
aut  quos  aegri  magni  a^stimare  et  venerari  so- 
lent;  neque  vero  diutius  commorandum,  ne 
consuetudine,  quse  ut  omnia  incitamenta  mi- 
nus  valeant  efficit,  jucunditas  animi  hinc  orta 
cessaret 

Ceelius  Aurelianus  imperat  radios  e  lucerna 
in  aegri  faciem  incidere,  qui  scilicet  mentem 
delirantem  figant ;  quod  tamen  auxilium  diu- 
turnum,  meo  judicio,  turbas  animi  potius  ac- 
cenderet  quam  sedaret. 

Inflammatione  jam  tandem  levata,  nihil 
opus  est  nisi  animum  a  suis  erroribus  abstra- 
here,  omnibus  rationibus  quae  non  ipsi  £egro- 
tanti  graviores  nixus  mentis  corporisve  desi- 
derant,  utriusque  tranquillitate  semper  quani 
maxime  conciliata. 


•  Falconer  on  the  Passions,  Cogan,  riiilosophical  Trea- 
tise  on  tlie  Passions. 

Hepatitis. — Nullus  dubito  quin  vehemen- 
tiores  animi  motus  s£Epe  jecinoris  inflamma- 
tionem  gignant;  neque  vero  auctores,  ut 
opinor,  impulsum  animi  in  eadem  acuta  aut 
longa  inferenda  vel  augenda  satis  notarunt. 
Cullen  et  Clarke  motum  animi  graviorem  inter 
causas  remotas  rccensuerunt :  mihimet  persua- 
tletur  hoc  malum,  ubi  e  nulla  aha  manifesta 
iioxa  profectum  esse  videtur,  saepe  animo  exa- 
gitato  praster  soHtum  ira,  moerore,  &c.  super- 
venire.  Si  vero  ahunde  exortum  fuerit, 
noxa  sublata,  non  cedit,  si  mens  graviter  tur 
betur  :  aspera,  suspicax,  irritabihs  inimicitias 
vanas  sibi  fingit ;  id  qu6d  nequit  non  inflam- 
mationem  intendere.  Oportet  igitur  medicus 
■idoneis  auxiHis,  comitate,  et  morum  suavitate 
istam  animi  asperitatem  emohiat, 

Rheilmatismus. — In  nullo  fere  valetudinis 
genere  vis  animi  magis  ehicet  quam  in  rheii- 
matismo,  in  quo  sane  pricpoUet :  quippe  dolo- 
res  hujus  morbi  acerbissimi,  omnes  corporis 
functiones  graviter  laesae,  auxihis  nulla  om- 

iiino  vi  preeditis,  nisi  animum  afficiendiV 
saspe  salute  mutantur.  E  quibus  prEelucet  illud 
cui  nomen  Metallic  TruGtors,  quod  certe  do- 
lores  nullis  remediis,  qu£E  ar&  medendi  poUi- 
cetur,  cessuros  lenivit  et  sustulit  *. 

Olim  pleraque  adhibita  in  hujus  mali  di- 
ros  cruciatus,  certe  non  nisi  spem  sanitatis  re- 
dituree  menti  incutiendo  valuerunt.  Vulgus 
impotens  ratiocinandi,  novitatis  et  obscuri 
cujusvis  avidum,  mirum  in  modum  istiusmodr 
remediis  animo  afficitur  :  hinc  exempla  ista 
miranda,  quibus  scatent  antiquorum  scripta 
valetudinis  pessimas  ineptis,  ut  videtur,  reme- 
diis  in  sanitatem  abeuntis., 

Odontalgia. — Res  est  inter  vulgus  notissi- 
ma,  hunc  acerbissimuni  cruciatum,  timore  quo- 
quomodo  excitato,  evanescere;  quem  in  finem 
pleraque  artificia  populus  mohri  solet,  Quem- 
cunque  torsit  hic  dolor,  novit  quantum  leva- 


*  Haygarth  on  Fictitious  Tractors, 

ynitiis  attulit  pavor,  quem  ferramenta  con- 
specta  cieverunt :  totum  corpus  illico  tremit, 
et  homo  dolore  expeditur,  nimirum  corde  et 
arteriis  imbecille  micantibus ;  incitatio  et  in- 
ilammatio  Iffisas  partis  imminuuntur:  paulo 
post  vero  formidine  cessante,  cruciatus  re- 
dit,  et  fere  viribus  redintegratis ;  neque  ta- 
men  exempla  desunt  ejusdem  non  omnino 
redeuntis,  ni  nova  noxa  admota  accende- 
rit. 

Hoc  vero  auxilium  parvi  liabendum  est; 
■quippe  quod  nunquam  diuturnum  esse  potest. 
Empirici  optimo  exitu  timore  usi  sunt,  et  ra- 
tionibus,  quos  non  decet  memorare,  excita- 
Tunt. 

iPodagra. — Hujus  morbi  accessiones  primo 
aliunde  illatas  animi  motus  reducere  posse  in- 
ter  omnes  constat.  Quidam  ex  his  excitati 
accessiones  jam  urgentes  aut  penitus  solvunt, 
aut  intendunt  et  producunt:  neque  tamen 
prudentem  medicum  oportet  auxiHis  tam 

certis  uti,  ne  occidisse,  nisi  sermsset,  videatur. 
Hildanus  meminit  quendam  velatum,  ut  spec- 
tri  formam  sua  reprassentaret,  humeris  e  lecto 
tulisse  arthriticum  gravissime  tortum,  et  ad 
imum  scalarum  deposuisse.  jEger  ante  pede 
captus,  nunc  terribiU  spectro  expeditus,  sum- 
ma  formidine  agitatus,.  quam  celerrime  cubi» 
culum  expetiit:  extemplo  morbo  hberatus,  in- 
teger  multos  postea  annos  vixit,  quanquam 
antea  s^pe  gravissimas  perpessus  erat  acces- 
siones.  Van  Swieten  memoravit  arthriticum, 
qui  quadraginta  annos  ffigrotaverat,  tandem 
convaluisse  pree  tiraore,  ne,  lege  violata,  poenas 
debitas  lueret. 

]Podagram,  dignum  memoratu!  multos  sibi 
facessere  volentes,  prajsertim  in  Britannia,  ubi 
expetenda  habetur:  et  quandam  prae  se  ferre 
dignitatem  existimatur :  et  profecto  interomnes 
gentes  orb.is  terrarum  ahquis  morbus  in  ho- 
aore  habetur;  aUas  vitia  testium,  peiinaei, 
&c.  et  gaudio  a^stimatur  htec  accedentia  ho- 
minem  quasi  vulgo  prn?ponere.     Quod  ad 

inorbum  propositum,  multi  eandem  fovent,  et 
eliciunt  omnibus  rationibus ;  et  si  natura  mL- 
nus  proclives  forent,  etiam,  ea  aversante,  saepe 
consilium  ineptum  exequuntur.  Multa  me- 
dicamenta  inutilia  et  incantamenta  apud  ma^» 
jores  credulos  ad  hujus  morbi  curationem 
invaluerunt  *, 

Exanthemata.  —  Ad  singulos  fere  morbos 
huic  ordine  subjectos,  inferendos,  augendos, 
aut  sanandos  animi  motus  quodammodo  va- 
lent.  At  vero,  quia  multo  minus  his  quam 
supra  memoratis  morbis  animus  imperat,  hoc 
ordine  prsetermisso,  ad  proximum  transeun- 
dum. 

HcBmorrhagice. — Hic  vero  animus  longe  po- 
tentior  est.  .iEmuU  Stahl  celebris  iaspidem 
et  hcematitem  ad  sanguinis  profluvia  conti- 
nenda  admoverunt;  quae  certe  non  juvant  nisi 


*  Vide  Trallianiim,  Lib,  xi.  c.  i. 

animum  turbatum  et  pavidum  sedando  et 
confirmando. 

Timor  perinsigni  vi  sanguinis  profusionis 
reprimendce  pollet,  et  eodem  veteres  et  recen- 
tiores  multum  sunt  usi :  hi  vero,  non  nisi  ve- 
teris  remediis  nil  proficientibus  ad  hoc  confu- 
gere  solent;  ne,  exitu  infehci,  ludibrio  fierent. 

Aqua  frigida  corpori  ex  improviso  afFusa 
duplici  ratione  prodest ;  terrendo  scilicet,  et 
vasa  summee  cutis  constringendo,  sanguinem 
intus  repellit;  foeminis  autem  delicatioribus, 
imo  viris  quibusdum,  eadem  stepe  nocebit. 

Ferrum  frigidum,  ut  clavis,  cervici  admo- 
tum,  in  episfaai  eodem  spectatj  etiam  brachia 
et  crura  ligata;  quod  auxilium  etiam  est  utile, 
quia  sanguinis  reditum  ad  cor  dextrum  impe- 
dit. 

Multum  noxa3  moliti  sunt  medici  qui  ope- 
ram  contulerunt  aut  ad  animos  erigendos  aut 

sedaiidos,  in  lioc  genere  morborum.  Hinc 
oportet  non  minus  animum  certae  salutis  spe 
fovere,  sed  potius  aliquid  metus  et  dubii  incu- 
tere  :  id  quod  maxime  servandum  est  in  hae- 
moptysi,  ut  vis  cordis  et  arteriarum  sedetur, 
et  hiE  tardius  micent.  Nil  profecto  fiducia 
pejus ;  incitat  enim  cor  et  vasa,  eoque  san- 
guinis  profusionem  intendit,  et  vetat  ne  Eeger 
idoneis  auxiliis  utatur. 

Quod  ad  menstrua,  cavendum  est,  ne  animo 
foeminasgraviterexagitato,  plurimum  noxse  in- 
feramus;  quee  scilicet  maxime  hac  ipsa  causa 
reprimantur.  Idem  jure  de  hcemorrhdide  apud 
viros  dici  potest. 

Abortus. — Optime  etiam  inter  vulgus  in- 
notescit,  aliquem  graviorem  animi  motum,  ut 
partus  elidatur  facturum,  potissimum  vero  ti- 
morem  et  iram  :  neque  veteres  hoc  ignorarunt, 
etsubtiliter,  sedparum  accurate,  de  ejus  ratione 
disputarunt.  NonnulHs  placuit  hoc  ad  pro- 
prium  generis  nervosi  statum  referre;  quod 


^  DE  ANlMf  AUXILia 

liiulieri  in  uterO  gerenti  solito  magis  serisile 
csse  existhrfaAt :  aYih,  ad  vim  cordis  et  arteria>- 
ttim  int6ntam,  ramulis!  extremis  simul  spasmo 
Gonstrictis,  et  corpofe  intremente.  Hee  ratio- 
iies,  ni  fallor,  minirtie  satis  rem  propositam 
expediunt;  neque  lux  hodiernae  scientis  om- 
nino  tenebras,  quafc  eam  obscurant,  fugavit. 
Vix  aut  ne  vix  equidem  sperare  licet  corporis 
vivi  actiones  unquam  eo  usque  intellectum  iri, 
iit  haecce  perdifficilis  qu^estio  penitus  resolve- 
xetur. 

Apoplexid.  —  Vehementes  animi  affectus, 
ifa;  *,  timor  f ,  &c.  inter  noxas  quze  apoplexiam 
excitant,  recenseri  consuerunt.  AfFectus  inci- 
tantes  eandem  potissimum  ciebunt  in  corpore 
plenibre  capite  amplo,  et  cervice  breviore  in- 
structo;  et  sangidnea  vocatur.  Sedan- 
tes  vero,  qu£e  serosa  appellatur,  et  in  corpore 
^^hui  et  imbeciHo :  hdc  genus  apoplexia;  in- 
terdum  e  motibus  incitantlbus  exoritur,  ni- 


•  Culien's  First  Lines.      f  Van  Swieten. 

mirum  debilitati  et  resolutioni  semper  insoli- 
tam  incitationem  consequentibus  tribuendum. 

Syncope. — Omnes  vero  mentis  alfectiones, 
cujuscunque  generis,  ut  anima  deficiat  facere 
possunt,  prgesertim  qua3  sedant :  quod  si  ex 
afFcctibus  alterius  generis  syncope  profecta 
fuerit,  longe  gravius  fit  vitae  discrimen.  Gau- 
dium  aut  ira  immodica  hanc  cito  in  mortem 
desituram  genuerunt,  corde  aut  vasis  magnis 
diruptis,  maximeque  iisdem  quovis  vitio  antea 
ianbecillis. 

Ubi  semel  hic  morbus  acciderit,  pr£e  timore 
ejus  recidivi  facillime  redibit :  apud  foeminas 
quam  minima  mentis  molestia  ex  causis  parum 
aequis  ut  repetat  efficiet;  et  vis  consuetudinis 
in  nullo  fere  morbo  magis  enitet. 

Si  quibus  ex  hujusmodi  causis  crebra  synco- 
pe  eveniret,  oportebit  quam  maxime  animum 
ab  omni  cura  distrahere,  conviviis,  concenti- 
bus,  loci  et  coeU  mutatione,  et  varia,  et  soluta 

vivendi  ratione,  &c.  Hjec  plerumque  respon- 
dent,  animos  erigendo  et  firmando,  et  spe  ali- 
cujus  boni  expetendi  fovendo.  Hallerus  scrip- 
tis  mandavit,  ^xemplum  syncopes,  segro  ipso 
sua  voluntate  renitente,  sublatJE  :  et  haud  raro 
fithominem  suoarbitrio  eandem  diflferre  posse, 
si  cui  in  loco  preecipiti  subesset,  nullo  qui 
auxihetur  prEesente. 

Hypochondriasis. — In  omnibus  morbis  qui 
proprie  ad  genus  nervosum  male  se  habens  re- 
feruntur,  niens  pr£Epollet;  et  medici  antiqui 
quam  plurima  eorundem  remedia  quasi  in- 
cantamenta  scriptis  mandarunt,  quee  jamdiu 
obsoleverunt.  Empiricis  hi  morbi  amplissimo 
campo  patent,  qui  multa  hujusmodi  remedia, 
neque,  infelici  exitu,  adhibuerunt  :  semper 
enim  summam  sanitatis  inde  restituendte  fidu- 
ciam  prse  se  ferunt,  quam  facile  cum  ajgrotan- 
tis  animo  communicant :  hinc  nil  mirum,  si 
saepe,omissomortistimore,salutem  reducerent, 
medicis  rationibus  nihil  omnino  valentibus. 


Medici  docti  et  artis  salutifcra^  experti 

liequehisceincantamentis,  neque  tamenprorsus 
medicamentis  fidunt,  sed  animum  fontem  ma- 
•lorum  curant.     Hic  vero  cavendum,  ne  aut 
majoris  aut  minoris  afquo  mala  segrotantis 
medicus  existimare  videatur :  hoc  enim  cru- 
dele  et  indignum  est  medico,  cujus  prjecipuum 
est  munus  miseriis  et  serumnis  succurrere : 
illud  vero  parum  prudentis  est;  spem  enim 
pectori  eegroti  extinguit,  eoque  nequit  non,  ut 
malum  ingravescat,  efficere.  Maximiinterestut 
aeger  summam  fidem  medico  habeat :  quem  in 
fidem,  hunc  oportet  idoneo  studio  et  miseri- 
cordia  iUius  fidem  et  benevolentiam  conciha- 
re:  quo  facto,  blando  sermone  ei  persuaden- 
dum  viro  forti  indignura  esse  serumnis  suc- 
cumbere,  quee  plus  minusve  toti  hominum  ge- 
neri  contingunt;  et  potius  renitendum,  quam 
moUiter  conquerendum  esse.    Lepos  et  joci 
tempestive  adhibiti  haud  parum  juvabunt.  Ne 
animus  se  soUcitudine  rodat,  intersint  amici 
et  familiares:  asger  negotiis  se  committat,  lo- 
cum  mutet*  venetur,  naviget,  ludat,  sed  citra 


*  CelsiJs. 

fatigationem  ».  Equitatio  prodeiit :  hgec  aux- 
ilia  pro  corpoi  um  proprietatibus,  ietate,  sexu, 
&c.  plus  minusve  sunt  utenda. 

Chlorosis.  —  Una  species  hujus  morbi,  cui 
nomen  chlorosis  mrginea  apud  Sauvages,  et 
chlorosis  amotoria  CLdlen,  maxime  animo  agi- 
tato  nititur.  Nulla  vero  lex  certa  aut  perpetua 
hic  medicum  regere  potest;  quo  sagace  et  pru- 
dente  opus  est, 

Epilepsia. — Epilepsia  semper  plurimum  ha- 
bitu  mentis  innitifuithabita;  quo  nunc  inferri, 
nunc  sanari  possitf.  Omnes  afFectus  vehemen- 
tioreshitncmorbum  progenuerunt:  idquod  me- 
moratu  dignissimum  est,  subito  ex  aho  ahum 
petit,  quasi  pestilentia,  nulh  noxa3  excitanti 
subjectum,  nisi  quod  hominem  distentionibus 
tortum  viderat;  hoc  epilepsii^  et  alterius  mor- 
bi  mox  narrandi  proprium  est;  eoque  Roniani 
veteres    illam  mo7^bum  comitialem  nominare 


*  Falconer  on  the  Passions.  Tissot. 
t  Van  Swielen,  vol,  iii.  p.  414. 

solebant.  Exemplum  hujusmodi  perinsigne 
Parisiis  anno  mdcclxxx  accidit*.  Impuberes 
quinquaginta  vel  sexaginta  ex  domo  foeminis 
religiosis  sacra  ecclesiam  profectas,  semihora 
omnes  convellebantur  ;  idque  ex  nuUa  causa 
nisi  quod  adesset  convulsionibus  kictans.  Ubi 
niorbiis  semel  accesserit,  levissima  causa  re- 
vocabit,  si  animo  priebeat  memoriam  primie 
mali  originis:  proinde  ex  infantibus  jam  dictis 
ad  ecclesiam  redeuntibus  multi  in  morbum  re- 
ciderunt.  Van  Swieten  simiUa  habet  exem- 
pla :  et  Cullen  vetans  raemoriam  mah  foveri 
plane  idem  sensit. 

Inducor  ut  crederem  a^grum,  dummodo  re- 
•nitatur  animi  voluntate,  scepe  accessiones, 
quas  plerunKjue  qutedam  signa  antea  denun- 
ciant,  prsecavere  posse :  neque  tamen  semper 
animo  habere  debet  preesidia  et  remedia  uten- 
jda,  si  morbus  accederet ;  sed  aura  epileptica 

*  Rapport  des  Commissaires,  chai  ges  par  le  Roi  de  rexamen 
du  RJagnetisme  Animal.  Vide  etiam  Medical  Transactions, 
vol.  iii.  p.  124. 

sqperveniente,  se  moveie  et  exercere,  et  in 
prascipitem  locum  recipere ;  ut  isto  animi  et 
corporis  molimine  quod  se  salvum  praistaret, 
morbum  exueret:  etnotissimum  est  inter  hxc 
aliquem  raro  convelli. 

Magna  multitudine  remediorum  in  hac, 
uti  in  aliis  hujusmodi  morbis,  usi  sunt  anti- 
qui,quce  solum  profuerLmt,animum  impellendo 
et  terrendo ;  quaha  sunt  sanguis  tepidus  gla- 
diatoris  jam  animum  expirantis  *,  jecur  hu- 
manum ;  quce  animi  studium  a  morbo  abstra- 
-hunt. 

Hysteria. — Qute  de  epilepsla  disserui,  pari 
fere  jure  ad  hysteriam  pertinent :  animus  hic 
pr^ter  sohtum  varius,  admodum  irritabiiis,  et 
pervicax  est,  adeo  ut  levior  ejus  motus  ita  se 
haben  tis  ad  accessiones  inferendas  valeat.  Vita 
ignava  et  iners,  quam  agere  solent  hysterico3. 


*  Celsus,  Liber  iii.  chap.  xxiii. 

HTLiltum  has  intendit;  idque  eadem  prorsus 
ratione,  qua  in  epilepsia. 


Hinc  constat  segram  talibus  studiis  et  ne- 
^'Otiis  tenendam,  qualia  mentis  facultates  pro- 
be  exerceant,  et  vanas  curas  fugent.  Ubi 
salus  est  victus,  et  e  labore  animi  aut  corporis, 
et  negotiis  hic  pendet,  tunc  morbus  cito  finie- 
tur  :  cujus  rei  documento  sint  turb£e  et  bella 
quEe  Scotiam  anno  mdccxlv  agitarunt,  quo 
tempore  rarissima  extitit  hysteria.  Interdum 
morbus  omnem  peritiam  summorum  medico- 
rum  ex  toto  fallit ;  accessiones  crebrie  re- 
deunt  e  noxis  tenuissimis  cientibus,  adeo  ut 
si  qua  laborat,  altera  conspiciens  illico  vellatur. 
In  hujusmodi  exempHs,  haud  aUenum  foret 
timorem  arcessere,  qui,  animi  attentionem  dis- 
trahendo,  morbum  prgecaveret. 

Quando  hysteria,  pras  facultate  imitandi 
insita,  ex  aha  ad  ah&m  transit,  adeo  subita  est 
accessio,  ut  vix  uUi  arti  sit  preevenienda, 
foeminam  icens,  ut  Jovis  fuhnen.  Falconer 

nicminit,  quadam  apud  a?des  sacras  accessio 
iiera  hystericam  experta,  statim  fere  sex  alias 
exiude  in  eandem  incidisse;  quarum  non- 
nullce  nunquam  ante  laboraverant.  Hinc  patet 
quam  maxime  segras  solitarias  habendas,  neque 
in  valetudinaria  accipiendas ;  quippe  qu£e  cura 
aliis  natura  ad  morbum  paulo  procHvioribus 
eum  communicare  possunt.  Hodierni  profec- 
to,  quoties  hysteric£e  in  valetudinaria  recipi- 
untur,  ab  ahis  aegrotantibus,  quantura  fieri 
potest,  eas  sej  ungunt 

HcT?c  valetudo,  si  genus  nervorum  sensilius 
et  fibras  magis  irritabiles  forent,  Eegras  arbitrio 
accedere  aut  quiescere  habetur  :  ista  semibili- 
tas  hodierna  spuria,  quam  fabulte  fictaj  tan- 
tum  fovent,  certe  procHvitatem  adauget.  Gre- 
gory  noster,  ni  fallor,  inter  pr^Iegendum  nar- 
rat  quandam,  quoties  voluit,  accessiones  ar- 
cessivisse,  et  easdem  expectantem  sedere  so- 
Htam  esse. 

MelanchoUa. — In  hoc  morbo  princeps  con- 
siHum  est  miseri  animum  a  maHs  contem- 

plandis  abstraliere ;  qux  fere  consuerunt  esse 
timor  rei  cara3  et  expetendas  amissEe  :  hic  igi- 
tur  animus  summa  peritia  et  prudentia  regen- 
dus.  Melancholicis  enim  displicetur,  si  amici 
et  adstantes,  quomodo  mens  sibi  se  habeat  in- 
telhgant :  maximique  cestimarc  solent  suam 
solertiam  et  aciem  ingenii;  simul  omnia  ob- 
lectamenta  qute  non  suje  vohmtati  et  animo 
conveniunt,  contemnere  et  nihih  habere:  por- 
ro  convivia  et  hominum  societatem  pervicaces 
oderunt,  et  cultum  et  obscrvantiam  in  ahenos 
levissima,  in  ipsos  contemptum  esse  judicant. 

Varia  auxiha  adhibentur  ad  hoc  vitium 
mentis  excutiendum;  at  cavendum  ne,  consiho 
patefacto,  nil  proficiant.  Migrare,  ut  Van 
Swieten  opinatur,  utihssimum  est :  quippe 
quod  continua  rerum  et  locorum  mutatione 
animos  asperos  emohit,  languentes  roborat, 
moestos  hilarat,  neque  incommodum  mox  dic- 
tumhabet.  Oportetratio  itinerisstudiis,  volun- 
tati  etingenio  eegroti  accommodetur.  Istapetc- 
ret  loca,  unde  antea  maxima  commoda  ct  utih  ta- 

tes  acceperat ;  quod  certe  animos  plurimum 
suscitabit.  Van  Swieten  perhibet  studiosos 
literarum  hoc  malo  correptos  loca  consueta 
ad  idem  exuendum  petere  noluisse,  sed  sese  ad 
academise  sacras  ^edes  et  bibliothecas  recepisse. 

Quibus  vero  ex  aliqua  causa  migrare  non 
licet,  amicis  et  necessariis,  blandoque  sermone 
suis  studiis  accommodato  ultro  citroque  ha- 
bito,  semet  reficiant  et  oblectent.  Mercator 
de  republica,  literis  deditus  de  philosophia, 
agricola  de  rebus  rusticis  cum  amicis  loquan- 
tur,  quisque  pro  sua  voluntate. 

Ludi,  spectacula,  et  oblectamenta  omnia 
utilissima  sunt ;  at  vero  astati,  sexui,  viven- 
di  rationi,  &c.  aptari  debent.  Juveni  igitur 
scena,  saltatio,  venatio  proderunt;  seni  com- 
mercium  cum  senibus,  et  oblectamenta  qua? 
senectuti  conveniunt. 

Pari  ratione,  excitandi  sunt  illi  motus  ani- 
mi  qui  ejus  torpori  obnituntur:  timidis  animi 

fortitudo  est  incutienda  ;  moestis  jucunditas 
et  gaudium ;  irritabiles  et  pervicaces  idonea 
habena  sunt  regendi  et  compescendi :  neque 
tamen  acrius  studio  aegroti  repugnandum; 
id  enim  irritat,  et  aegritudinem  animi  exaspe- 
rat :  leniter  trahendum,  non  pellendum.  Dul- 
ces  nervorum  concentus,  inter  omnes  scripto- 
res  veteres  et  recentiores,  jure  magni  habentur: 
mirum  in  modum,  animos  asperos  molliunt, 
elatos  sedant,  sedatos  elFerunt,  et  pro  mentis 
habitu  sunt  mutandi. 

Mmiia. — Qu£e  supra  disserui,  hic  magna  ex 
parte  conveniunt :  in  mania  vero  oportet 
menti  quandam  formidinem  et  venerationem 
in  adstantes  et  ministros  incutere  ;  quod  con- 
tra  decet  in  melancholia  :  maniaci  singulis  fere 
studiis  et  desideriis  obtandum  ;  quod  animi 
turbas  quodammodo  minuendo,  est  summi 
momenti :  eo  magis  quod  maniaci  timidi 
sunt,  sub  magna  virium  et  ferocitatis  specie, 

Ista  remedia  graviora,  qua3  pra^cepit  Boer- 

haave,  morbo  inveterascente,  utenda ;  qualia 
sunt,  imniergere  mari  maniacum,  neque  eri- 
pere  dum  fere  stranguletur :  si  qua  de  causa 
id  non  liceat,  juvabit  aquam  frigidam  ne- 
scienti  affundcre,  ad  instar  imbris  ;  testatus 
sum  quendam,  cccteris  auxiliis  ineptis,  inde 
convaluisse, 

Scorbutiis. — Animo  plurimum  usi  sunt  medi- 
ci  antiqui  et  nuperi  ad  huic  malo  medeudum. 
Veteres,  quisemper  acerrimostudioomniasigna 
morborum  et  eorundem  curationem  prosecuti 
sunt,  languor  animi  hujus  valetudinis  proprius 
latere  non  poterat ;  facile  enim  intelHgebant 
quam  cito  spe  salutis  excitata,  et  loco  muta- 
tg,  icgri  convaluerint.  Neque  ignorare  pote- 
rant  quantum  discriminis  intulerint  animi 
languentes  et  depressi,  morbum  recentiorem 
augentes,  provectiorem  celeri  morte  mutantes; 
unde  facile  medendi  rationem  traxerunt.  Ne- 
que  vero  animo  proprie  opitulati  sunt;  et  ni- 
mium  medicamentis  sumptis  confisi  fuisse  vi- 
dentur.   Primum  extitit  exemplum  quod  pro 

certo  iniiotescit  scriptis  mandatum  animi  *  in 
hoc  morbo  curati,  quando  inter  obsidionem 
urbis  Bred^e  anno  mdcxxv  erupit  inter  ur- 
banos  et  milites. 

Multa  olim  existimata  vi  propria  vel  speci- 
fica  scorbuto  medendi  pollere,  jam  diu  obsole- 
verunt  :  quEedam  ex  iis  certe  profuerunt,  at 
potius  fiduciam  conciliando,  quam  aliqua  pro- 
pria  facultate.  , 

Icteriis. — Jam  antea  perhibuimus  motus 
animi  ititerdum  jecur  inflammare  :  quod  si  ita 
se  habeat,  nemo,  ut  opinor,  denegabit,  quin 
iidem  spasmum  cierent,  vasa  absorbentia  exci- 
tarent,  eoque  icterum  progignerent.  Usus  fere 
quotidianus  hoc  docet;  et  nulla  prystereanoxa 
omnino  adhibita,  graviter  irati,  ahasve  animum 
agitati,  in  icterum  statuni  incidunt :  idque 
priEsertim  in  terris.sole  ardente  torridis,  qua- 
rum  incola;  ad  jecinoris  vitia  sunt  propensio- 


*  Vidc  Lind  on  tlic  Scurvy. 


•16  DE  ANIMI  AUXILIO 

res;  quid  medicum  hic  facere  oporteat  adeo 
manifestum  est,  ut  amplo  sermone  non  egeat. 

Nostalgia. — Intcr  omnes  orbis  terrarum 
gcntes,  in  omnibus  terris,  qualecunque  sit  coe- 
lum,  quomodocunque  respublica  geratur,  de- 
siderium  solum  patrium  revisendi  omnibus 
mortalibus  naturjE  almce,  et  sapiente,  consilio 
innascitur  et  inscribitur.  Si  hoc  desiderium 
paulo  vehementius  sit,  neque  expleri  posse  vi- 
deatur,  morbus  constituitur,  cui  nomen  apud 
medicos  Nostalgia;  res  levissimas  absentem 
patrice  admonent,  qui  semper  redire  cupit. 

Inter  Helvetios,  qui  maxime  omnium  huic 
morbo  subjiciuntur,  musice  mirum  modum 
valet,  praesertim  suje  patriee  propria,  ad  cupi- 
dinem  domum  redeundi  suscitandum  :  adeo 
ut  in  exercitu  GalHco  poenas  capitis  lucrint, 
qui  ista  musice  uterentur  *.    Admonuit  enim 


*  *•  Cet  air,  si  cheri  des  Suisses,  qu'il  fut  defendu  sous 
'*  peine  de  mort  de  le  jouer  dans  leurs  troupes,  parce  qu'il 

viros  fortes  et  miseros  conjugum,  liberorum, 
agrorum,  amicorum  ;  lachrymas  amaras  pro- 
fuderunt,  animo  volventes  quot  dies  felices 
egerant,  procul  a  servitiis  et  tyrannis  :  multi 
succubuerunt.  Neque  tamen  h^ec  sola  causa 
est  nostalgias ;  Sauvages  enim  testatur  se  in 
Helvetia  mendicorum  liberos  domus  expertes 
eadem  languentes,  pariter  atque  divites,  con- 
spexisse.  Nihil  valent  medicamenta :  xgvo 
domum  redeundum  :  certeve  spes  aliquando 
redeundi  fovenda  et  incutienda. 


"  faisoit  fondre  en  larme,  desertir,  ou  mourir  ceux  qui  ren- 
"  tendoient,  tant  il  excitoit  en  eux  Tardent  desir  de  revoir 
"  leur  pays." 

Rousseau,  Diction.  de  Musique. 


FINIS. 


I 

I 


